****

**Ieteikumi vecākiem pirms skolu atvēršanās**

**358 vārdi**

Ikviens ir ļoti piestrādājis pie tā, lai nodrošinātu drošu skolu atvēršanos darbiniekiem, skolēniem un viņu ģimenēm.

Būs jauni noteikumi un kārtība, kas būs jāievēro, lai visiem nodrošinātu drošību.

Lielākā daļa skolēnu ar nepacietību gaida atgriešanos skolā un jūtas laimīgi un satraukti. Iespējams, daži jūtas mazliet norūpējušies par atgriešanos. Tā ir normāla reakcija pārmaiņu laikā. Lielākā daļa drīz vien iejutīsies, kad būs pieraduši pie jaunajiem noteikumiem un kārtības. Atgādiniet viņiem par atgriešanās pozitīvajiem aspektiem – kā, piemēram, atkalredzēšanās ar draugiem un atkārtota iesaiste skolas aktivitātēs.

Kārtīga roku mazgāšana būs svarīga visiem skolēniem. Pārliecinieties, vai jūsu bērnam ir zināms, ka ir jālieto salvete, lai piesegtos klepojot vai šķaudot, vai, lai klepotu vai šķaudītu elkonī.

Pamatskolas un pēcpamatskolas līmenī skolas ieviesīs fiziskas distancēšanās kārtību.

Pamatskolā jaunākajiem bērniem, iespējams, nebūs jāievēro fiziskā distancēšanās, bet viņi var tikt sadalīti atsevišķos nodalījumos. Iespējams, būs arī jauna kārtība bērnu atvešanā un izņemšanā.

Visiem skolu darbiniekiem un pēcsākumskolas skolēniem ir jāvalkā sejas aizsegi vietās, kur nevar nodrošināt fizisku attālumu, kas ir 2 metri.

Mudiniet bērnu iet ar kājām vai braukt ar velosipēdu uz skolu, ja tas ir iespējams un droši.

Skolas transportā skolēniem būs nozīmēta sēdvieta, ko izmantot katru dienu, un pēcsākumskolas skolēniem būs jāvalkā sejas maska, gaidot autobusu un atrodoties tajā.

Par atvēršanos skolas tieši sazināsies ar ģimenēm. Mājās runājiet par to, ko sagaidīt, atgriežoties skolā. Jums vajadzētu informēt skolu par visām bažām, kas jums ir par bērna mācīšanās pieredzi laikā, kad skolas bija slēgtas.

Veselīgas kārtības ievērošana palīdzēs pielāgoties, atgriežoties skolā. Mudiniet savu bērnu pakāpeniski ieviest gulētiešanas kārtību, kas ir tuvāks tam, kurš tiek izmantotas skolas laikā.

 Tāpat palīdziet bērnam ēst veselīgi, vingrot un atkārtoti komunicēt ar draugiem.

Skolotāji saprot, ka nav bijis viegli mācīties mājās, laikā, kad skolas bija slēgtas, un viņi atbalstīs skolēnus, lai viņi būtu gatavi mācīties.

Neviens, kam ir Covid-19 simptomi, ieskaitot drudzi, klepu, elpas trūkumu vai elpošanas grūtības, vai ožas un garšas zudums vai izmaiņas, nedrīkst apmeklēt skolu! Lūdzu, zvaniet savam ārstam un ievērojiet HSE norādījumus par pašizolāciju. Pārliecinieties, vai skolēni zina, ka tad, ja skolā jūtas slikti, viņiem nekavējoties par to jāpastāsta savam skolotājam.

Atcerieties, ka mums visiem ir sava loma, lai visi varētu droši atgriezties skolā!

Plašāku informāciju skatiet gov.ie/backtoschool